Nesolagus netscheri

Arnab Belang Sumatera (Tulisan Jawi: ارنب بلڠ سوماترا) (Nesolagus netscheri), atau Kelinci Sumatra (Tulisan Jawi: کلينچي سوماترا), ialah sejenis arnab yang hanya ditemui di Pergunungan Barisan di Sumatera barat, Indonesia. Ia terancam akibat kehilangan habitat, sehingga IUCN menyenaraikannya sebagai spesies terjejas.

Arnab Belang Sumatera biasa membesar hingga sekitar 40 cm (1' 4") panjangnya. Bulunya kelabu berbelang perang, dengan ekor dan pinggulnya yang merah, dan bahagian bawah yang putih. Ia tinggal di hutan yang beraltitud 600-1400 meter. Arnab ini merupakan haiwan berjaga malam yang gemar berehat dalam sarang haiwan lain. Ia biasanya memakan batang dan daun tumbuhan lapis bawah, tetapi arnab yang terkurung pula memakan bijian dan buah-buahan tropika.

Setelah dijumpai pada tahun 1972, Arnab Belang Sumatra tidak dilaporkan lagi sehingga seekor arnab ini ditangkap gambar pada tahun 2000. Semenjak itu, terdapat tiga laporan tentang spesies ini, kesemuanya dari Taman Negara Bukit Barisan Selatan: Pada Januari 2007, seekor ditangkap gambarnya dengan perangkap kamera; pada September 2008, seekor lagi ditangkap oleh seorang saintis WWF; dan pada Jun 2009, seekor lagi diperhatikan.

Spesies bersaudara 
Arnab ini merupakan ahli tunggal Nesolagus sehingga Arnab Belang Annam ditemui di Pergunungan Annam di antara Laos dan Vietnam.

Rujukan 

Arnab
Mamalia di Asia
Mamalia di Indonesia
Fauna di Sumatra